  Майя Бывальцева Таяз арняе Удмуртиын кык кӧс нунал луоз на. Со сярысь улосвыл Гидрометцентрлэн пресс-службаез ивортэ. 23-тӥ коньывуонэ Удмуртие скандинав циклон вуоз но зор ваёз, интыосын лымыез суро зороз. Вуоно уе омырын 0...-3 градус луоз, нуназе +3…+8 градус. Покчиарняе но удмуртарняе антициклонлэн дурыз шобыртоз, шӧдскымон зор-кот луыны кулэ ӧвӧл: куд-ог интыосын гинэ кӧня ке зорыны быгатоз. Шуныт возиськоз, нуназе 3…8 градус Удмуртиысь Гидрометцентрлэн пресс-службаезМукетъёсыз циклонъёс шутэтскон нуналъёсы вуозы, соосын сэрен зороз, тӧл кужмоялляса пельтоз. Омырын шуныт луоз.  Тегъёс: Гидрометцентр Удмуртия куазь инкуазь сӥзьыл  